cyanic-selkie/wikianc huggingface dataset:
Annaba
Annaba var kjent som Hippo Regius i romertiden, og ble trolig grunnlagt av fønikerne i det 12. århundret f.kr. Hippo Regius var senere et av de viktigste sentrene for tidlige kristne, og Augustin av Hippo, en av historiens mest innflytelsesrike kristne teologer var biskop her fra 396 til 430.
Pigghaier
Pigghaier eller tagghaier (Acanthodii) (av gresk: akantha – «torn», «pigg») er en utdødd klasse av fisker som levde fra silur til perm. Pigghaiene synes å ha felles forfedre med dagens beinfisker, selv om de var mer primitive. Klassen hadde både ferskvanns- og saltvannsarter.
Stabsoffiser
Stabsoffiser er en fellesbetegnelse på de militære gradene oberst, oberstløytnant og major (og tilsvarende grader i marinen). Forsvarets stabsskoler ble etablert for å utdanne offiserer til forsvarsgrenenes høyere staber. På engelsk kalles disse gradene for field officer (USA: field grade).
Uformelt brukes det også som betegnelse på offiserer ved sentrale militære staber og overkommandoer.
Sjøfly
Sjøfly er et fly som er beregnet på å starte og lande på vann eller sjø.
Typer sjøfly
Det er tre typer sjøfly: pongtongfly, flybåt og amfibiefly.
Sjøflyets bruksområde
Utallige moderne sjøfly brukes for mindre transportoppdrag til innsjøer og andre fjerntliggende områder. Flybåter brukes ennå til brannslukningsoppdrag. Amfibiefly som kan lande både på vann og land har overtatt mye av rollen som de rene pongtongfly hadde.
Sjøfly kan bare ta av og lande på forholdsvis rolig sjø, og har som andre problemer under ekstreme værforhold. Flybåter kan håndtere grovere sjø og er generelt mer stabile enn pongtongfly på vannet. I bølger kan fly med pongtonger tippe framover og gå rundt dersom bølgeforhold og rotasjonen i flyet er ugunstig.
Noen av de største operatørene av sjøfly er de som driver organisert redningsarbeid. For kystvakten kan samme fly brukes til å søke etter og berge overlevende etter et havari. Sjøfly er mye billigere i innkjøp og i drift enn helikoptere. Et sjøfly har gode muligheter for å lande på sjøer eller vann om flygeren får problemer.
Sjøfly brukes mye i øde områder som i Alaska. Der har man det høyeste antall sjøfly per innbygger i USA. I Canadas villmark er det mange innsjøer som er velegnet for start og landing. Sjøflyene kan operere på charter-basis med mye bushflyvning, eller de kan fly regulære ruter.
Sjøflyets historie
Med begynnelse 1936 kjørte Det Norske Luftfartselskap ruteflyging med sjøfly på ruten Bergen - Ålesund - Molde - Kristiansund - Trondheim - Brønnøysund - Sandnessjøen - Bodø - Narvik - Harstad - Tromsø. Etter hånd ble flyplasser bygget på land, som erstattet sjøfly fordi disse var følsomme for været.
Spesielle forhold ved sjøflyging
Ved sjøflyging er det viktig at propellen har nok avstand til vannet, fordi vanndråper kan treffe de ytre delene av propellbladene med stor kraft. Ved oppstart, før man tar av, må flyet ha nok motorkraft og egnet propell som greier å trekke flyet over bølgen foran pongtongene, opp på "steppet" eller "plane" slik at flyet raskt kan akselerere til flyfart. Siden pongtongene gir en del motstand i vannet, kan det før flyet har flyfart være nyttig å løfte ene pongtongen ut av vannet med balanserorene, slik at flyets vekt er fordelt mellom vingene og en pongtong like før det tar av. En helt blank vannflate gir større motstand enn en vannflate med småbølger.
Ved landing på blanke vannflater, blankvannslanding, er det vanskelig å vite hvor høyt man er over vannet. Ved innflygingen bør stigehastighetsmåleren benyttes aktivt sammen med fartsmåleren slik at flyet har en langsom nedstigning, og treffer vannflaten mykt. Bruk av sjøfly setter ingen varige spor i terrenget. Dette reguleres likevel av Lov om motorferdsel i utmark. Kommunene har mulighet for å gi tillatelse til sjøflyging på innlandsvassdrag. Det er derfor vanskelig å vite hvor man kan lande med sjøfly uten å undersøke med alle aktuelle kommuner. Dette gjør at nytteverdien av sjøfly er betydelig redusert i Norge. I Sverige, Canada og USA er dette fritt. Derfor er det kun en ubetydelig del av aktuelle småfly som settes på pongtonger i sommersesongen i Norge. Blant disse er fisketur til avsides vann i Sverige en fristende aktivitet.
Vannror
Siden flyets vanlige sideror virker dårlig når farten gjennom lufta er lav, monteres det ofte vannror bakerst på pongtongene. Det er vanlig at disse kan heves ut av vannet for avgang og landing. Ved langsom taxing i sidevind vil flyets haleflater svinge flyet opp mot vinden. Da vil det være nødvendig å bruke vannrorene for å holde kursen. Dersom flyet skal snues slik at vinden kommer inn bakfra, kan det være nødvendig å gjøre en ekstra sving med litt ekstra fart for å få nok rotasjon i flyet til å få halen mot vinden.
Wolfgang Scheidel
Wolfgang Scheidel (født 1. mars 1943 i Erfurt, Thüringen), er en østtysk tidligere aker som deltok i de olympiske vinterleker 1972 i Sapporo.
Catoctin Creek Bridge
Catoctin Creek Bridge er en fagverksbro av jern over Catoctin Creek i Virginia ført oppført omkring 1899. Broen ble bygget av Variety Iron Works i Cleveland, Ohio. Virginia Route 673 også kjent som Featherbottom Road går over broen. Broen ble opprinnelig oppført ved et krysningssted nær Goose Creek, hvor Leesburg Turnpike seinere Virginia State Route 7 gikk over broen, men ble flyttet i 1932 til der den står nå. Broen har et spenn på 48 m med en bredde på 3,41 m. Veidekket er laget av tømmer. Catoctin Creek Bridge er en av de lengste gjenværende fagverksbroer av metall fra 1800-tallet i Virginia.
Wolfgang Scheidel
Scheidel ble olympisk mester i aking under Vinter-OL 1972 i Sapporo. Han vant konkurransen i ener for menn foran sine landsmenn Harald Ehrig og Wolfram Fiedler.
Scheidel ble verdensmester i aking 1965 i Davos i toer for menn, sammen med Thomas Köhler.
Catoctin Creek Bridge
Catoctin Creek Bridge kom på listen til National Register of Historic Places den 24. juni 1974 med refnr. 74002136.
Abdelkader Ghezzal
Abdelkader Ghezzal (født 5. desember 1984 i Frankrike) er en algirsk profesjonell fotballspiller som spiller for den spanske fotballklubben Levante, på lån fra Bari. Han spiller midtbane, og er også en del av. Ghezzal har spilt for tre andre klubber i sin karriere FC Crotone, Pro Sesto og AC Siena fra Italia.
Han ble tatt ut til Fotball-VM 2010 i Sør-Afrika.
Rubén Rochina
Klubbkarriere
Rochina kom til Barcelona FC som 13-åring, etter å tilbrakt sine første år som fotballspiller for sitt lokale lag Valencia CF.
Da han fremdeles var juniorspiller, fikk han 13 kamper for Barcelonas reservelag, under ledelse av Luis Enrique. Han fikk blant annet noen innhopp da laget rykket opp til Segunda Division.
31. januar 2011, uten å ha spilt førstelagsfotball for FC Barcelona, meldte han overgang til Blackburn Rovers FC. Han skrev under på en 4-årskontrakt. 11. februar 2011 scoret han to mål i reservekamp mot Newcastle United FC, og fikk 16. april samme år sin ligadebut. Da startet han kampen mot Everton FC på Goodison Park. Et oppgjør som endte med tap.
Landslagskarriere
Rochina har landskamper for Spania både på U17, U18 og U19 nivå. Han var også med i troppen som ble europamestere for U17-lag i 2008.
Bollmora
Bollmora er administrasjonssenter i Tyresö kommune i Sverige, og er en del av tettstedet Stockholm. Bollmora er sammenvokst med kommunedelene Trollbäcken og Tyresö. I 2004 bodde det 8 494 innbyggere der.
Bollmora gård var navnet på eiendommen som i dag utgjør byen Bollmora. Gården lå omtrent der Shellstasjonen i dag ligger, i krysset mellom Njupkärrsvägen og Industrivägen. Fram til 1950-tallet var Bollmora en bygd, men i forbindelse med den store innflyttingen til Stockholm på 1950- og 60-tallet ekspanderte Bollmora sterkt. Ekspansjonen ble gjort mulig av Lex Bollmora i 1959, en lovendring som ga kommunale eiendomsselskap mulighet til å bygge i andre kommuner enn sin egen. Stockholms kommunale eiendomsselskap begynte umiddelbart å bygge i Bollmora.
I 1965 ble Bollmora sentrum, som fram til da var et ordinært småbysenter, innviet. I 1992 ble det nye Bollmora sentrum innviet, og det hadde nå blitt et kjøpesenter, og navnet ble endret til Tyresö Centrum. Per 2008 er det planlagt å bygge ut Tyresö Centrum med mer forretningsareal og flere boliger.
9. serierunde i Tippeligaen 2008
9. serierunde i Tippeligaen 2008 startet lørdag 31. mai klokken 19:00 med Brann mot Molde. Runden fortsatte med fire kamper søndag 1. juni, tre kamper klokken 18:00 og én kamp 20:00. Runden fortsatte mandag 2. juni klokken 19:00 med Bodø/Glimt mot Lillestrøm. Runden avsluttet først onsdag 6. august klokken 19:00 med en hengekamp mellom HamKam og Tromsø. Kampen ble utsatt fordi HamKam hadde tre spillere ute på landslagsoppdrag.
Fakta
Se 16. serierunde for tabellen etter kampen.
Haskell
Haskell er et standardisert, rent funksjonelt programmeringsspråk navngitt etter matematikeren Haskell Curry. Haskell har såkalt sterk typesetting og lat evaluering, og finnes i flere implementasjoner, der GHC kanskje er den mest kjente.
Som i andre funksjonelle språk er programmer skrevet i Haskell først og fremst konstruert ut ifra funksjonskall. Alle variabler er lokale, og kan ikke endres underveis; fremfor iterasjon brukes oftest rekursjon. Språket er dypt forankret i Currys forskning og har en mer matematisk tilnærming til programmering enn imperative språk.
Siden Haskell er et rent funksjonelt programmeringsspråk, kan ikke funksjoner ha bivirkninger. Med andre ord kan ikke funksjoner endre verdier tilgjengelig andre steder i koden – de kan kun sette sine egne lokale verdier samt returnere disse, men ved bruk av konseptet monader kan man kontrollert etterligne denne oppførselen der det trengs.
Historie
Haskell ble skapt som et standardisert språk etter stor etterspørsel etter et rent funksjonelt språk som kunne samle de mange mindre funksjonelle språkene som alle delte flere likhetstrekk i syntaks og funksjonalitet. Det var spesielt funksjonalitet som lat evaluering som bidro til ønsket om et standardisert språk.
Den første utgaven av Haskell, kalt Haskell 1.0 ble utgitt i 1990, fulgt av versjonene 1.1 (1991), 1.2 (1992), 1.3 (1996) og 1.4 (1997). Av disse ble flest endringer gjennomført i versjon 1.3, der blant annet do-kommandoen, IO-monaden og typeklasser ble innført.
Idéen bak Haskell
Før det fantes noen spesifikasjon eller implementasjon av Haskell ble det utviklet en liste over mål som programmeringsspråket skulle oppfylle.
Haskell 98
På slutten av 1997 begynte arbeidet med å forme en ny utgave av Haskell. Ved utgivelsen av spesifikasjonene til Haskell 98 siktet komitéen seg inn på å spesifisere en stabil, minimal og høyst portabel versjon av språket. Spesifikasjonen inkluderte et standardbibliotek for læring, og la en basis for videre utvidelser av språket. Dette har blant annet blitt utnyttet av kompilatoren og hovedimplementasjonen av Haskell, Glasgow Haskell Compiler (GHC), i videre utvikling av språket. Dette var den siste endringen gjennomført av den opprinnelige komiteen.
Haskell 98 ble utgitt i 1999 under navnet The Haskell 98 Report. I 2003 kom en revidert utgave kalt Haskell 98 Language and Libraries: The Revised Report. Språket fortsatte å utvikles og utvides, med GHC i spissen.
Haskell 2010
I 2006 ble arbeidet med å en ny oppdatering av språket begynt, kalt Haskell Prime. Denne prosessen skulle være kontinuerlig, og målet var å oppdatere Haskell-spesifikasjonen med en revidert utgave hvert år. Den første utgaven som faller under Haskell Prime er Haskell 2010, som ble annonsert i november 2009 og publisert i juli 2010 av Simon Marlow. Under annonseringen av Haskell 2010 ble det også presisert at formasjonen av komitéen for den neste utgaven, Haskell 2011, er underveis.
Blant de store forandringene siden Haskell 98 gir 2010-utgaven et grensesnitt mot andre språk, også kalt foreign function interface (FFI). Haskell 2010 tillater også kildekoden å spesifisere enkelte krav for kompilering, som krav til utvidelser og versjon av Haskell. Navnene på utvidelsene som ble introdusert med Haskell 2010 er DoAndIfThenElse, HierarchicalModules, EmptyDataDeclarations, FixityResolution, ForeignFunctionInterface, LineCommentSyntax, PatternGuards, RelaxedDependencyAnalysis, LanguagePragma, NoNPlusKPatterns.
Eksempler – grunnleggende syntaks
Hello World kan i Haskell skrives eller bare (siden Haskell bruker implisitt typededuksjon, dvs. selv evaluerer typer for argumenter og resultater) I det siste eksempelet er deklarasjonen til funksjonen tatt bort.
Funksjoner i Haskell kan bli definert først med navn og type separert med to kolon (::). Typedeklareringen viser hvilke typer argumenter en funksjon kan få passert, den siste typedeklareringen gjelder det som returneres av funksjonen; siste vil alltid være med.
En funksjon som legger sammen to tall se slik ut:
En funksjon kan aldri endre tilstander andre steder i koden (ingen bivirkninger), og må alltid returnere noe. Dette er ulikt mange imperative språk, der man kan kalle en funksjon for å gjøre endringer i parametrene gitt til funksjonen (f.eks. ved sortering av en array).
Mønstertrefning
En funksjon må ha minst én definisjon, dvs. man må angi hvilke operasjoner som skal gjøres ved kall på denne funksjonen. Det er mulig – og vanlig – å angi flere definisjoner dersom argumentene til en funksjon kan være av flere typer; dette er vanlig blant annet for å angi ulike tilfeller for rekursive kall. Denne funksjonaliteten kalles mønstertreffning: Funksjonen analyserer innkommende argumenter mot et mønster som er spesifisert i funksjonsdeklareringen.
En funksjon for å regne ut fakultet for et tall (produktet av alle tall fra 1 til n, der n er større eller lik enn 0 – 0! er definert til å være 1) kan se slik ut: Her ser man at funksjonen først sjekker om 0 blir passert til funksjonen, viser det seg å være sant returnerer den 1, hvis ikke fortsetter den videre til den treffer et mønster som passer.
Et annet enkelt eksempel på mønstertreffing vil være følgende funksjon, der resultatet på funksjonen blir annerledes ut ifra hvilken bokstav funksjonen får passert.
Ketil Solvik-Olsen
Fra 2021 er han daglig leder i Seabrokers Fundamentering.
Bakgrunn og virke
Solvik-Olsen er født i Time og bor i Oslo. Han har vært politisk aktiv i FrP siden han var 15 år, med unntak av et utenlandsopphold i studietiden. Solvik-Olsen var i 1993 tillitsvalgt i Musikktroppen i Hans Majestet Kongens Garde, og tjenestegjorde som menig klarinettist. Han har mastergrad i økonomi fra University of Toledo i Ohio i USA.
Haskell
Mønstertrefning
Et litt mer avansert eksempel på mønstertreffing vil være 3 funksjoner som hver tar et generiske sett med 3 objekter. taNummerEn treffer første objektet i settet og binder den til variabelen x, for så å returnere denne. taNummerTo treffer andre objektet og binder den til y, taNummerTre treffer siste og tredje objektet og binder det til z og i likhet med første funksjon returnerer alle det objektet de treffer.
Ketil Solvik-Olsen
Bakgrunn og virke
Han har blant annet jobbet i rederiet Leif Höegh & Co og i Møller-gruppen. Før han ble valgt inn på Stortinget jobbet han som spesialrådgiver på FrPs hovedkontor i Oslo, for partiets stortingsgruppe. Han var fra 2005 til 2011 medlem av Stortingets energi- og miljøkomité.
Haskell
Implementasjoner
En del av tanken bak Haskell at det skulle være en fri og åpen spesifikasjon med flere implementasjoner. GHC er den mest brukte kompilatoren for Haskell, og har også flere egne utvidelser til Haskell. én av disse er et grensesnitt til Microsoft Windows. GHC kompilerer Haskell kode ned til det aktuelle operativsystemet sin egen kode, som gjør at det ikke trenger å kjøres via en virtuell maskin.
Andre implementasjoner er:
Utviklingsmiljø
Den største applikasjonen som tilbyr et integrerte utviklingsmiljø til Haskell er Leksah (Haskel baklengs). Leksah er skrevet i Haskell og er gitt ut under GPL. Med Leksah har utviklere muligheten til å formulere kode i et eget grafisk, integrert miljø med autofullføring av syntakse, import av biblioteker og integrasjon mot cabal; pakkesystemet til Haskell. Et annet verktøy skrevet i Haskell er Yi. Dette verktøyet minner svært om Vim og har mulighet til å integreres mot både Vim, Emacs og andre.
Man finner også tilleggsfunksjoner til andre etablerte integrerte utviklingsmiljø, som for eksempel Eclipse
Ketil Solvik-Olsen
Bakgrunn og virke
Solvik-Olsen var frem til 6. oktober 2011 miljøpolitisk talsmann for FrP. Han uttalte seg blant annet kritisk om Al Gores film En ubehagelig sannhet, og foreslo forskning på kjernekraft og økt vannkraftutbygging som virkemiddel i å kutte utslipp av klimagasser.
Solvik-Olsen tok et oppgjør med kulturen på Stortinget da han valgte å ikke stille til gjenvalg i 2012. Til Klassekampen sa han at flere med erfaring fra næringslivet kunne bidratt på «Løvebakken» hadde lønnen vært høyere. Han mente også at debattene altfor ofte var virkelighetsfjerne og mer opptatt av personangrep enn faktabasert diskurs. Denne utviklingen mente han kunne forklares i sammenheng med fremmarsjen av unge politiske talenter og karrierepolitikere med liten erfaring fra yrkeslivet utenfor politikken. I 2016 mottok Solvik-Olsen Kong Harald Vs jubileumsmedalje 1991–2016.
Solvik-Olsen har tilkjennegitt et kristent livssyn.
Pillebiller
Pillebiller (Byrrhoidea) er en gruppe (overfamilie) av biller som bare omfatter én familie, som også kalles pillebiller (Byrrhidae). I noen inndelinger regner man også de gruppene som her blir regnet som mudderbiller (Dryopoidea) til Byrrhoidea. De kjennes særlig på at de hvis de blir skremt, trekker bein og antenner inn i furer på undersiden, slik at hele kroppen blir glatt og jevn, pille-lignende. Et annet særtrekk er at både larver og voksne biller lever av mose, noe som er ganske uvanlig mellom "høyere" insekter.
Utseende
Små til middelsstore (1–10 mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Mange har oversiden dekket av fine, lyse skjell eller fløyelsaktig bestøvning. Hodet er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. Brystskjoldet (pronotum) er bredere enn langt, nokså hvelvet, med tydelig avsatte sidekanter. Dekkvingene er nokså korte og brede, hvelvede, med eller uten punktstriper. Beina er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. Larvene er C-formede, halvmåneformede eller sylindriske.
Levevis
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.
Munkebotstunnelen
Munkebotstunnelen er en tunnel på en arm av europavei 16 / europavei 39 i Bergen kommune i Hordaland. Tunnelen går mellom Munkebotn og Sandviken og er enveiskjørt med trafikk kun nordover. Den åpnet i 1985.
Trafikkutvikling
Årsdøgntrafikken i tunnelen siden 2010.
Fylkesvei 7598
Fylkesvei 7598 går mellom Kåkern og Sund i Flakstad kommune.
Frem til 2019 hadde veien betegnelsen fylkesvei 810.
Albert Kesselring
Albert Kesselring (født 30. november 1885 i Marktsteft i nærheten av Würzburg i Bayern, død 16. juli 1960 i Bad Nauheim, Hessen) var en tysk flyver og generalfeltmarskalk som hadde kommendoen over Armegruppe C under andre verdenskrig. Dette medførte ansvar for hele middelhavsområdet, inklusive kampene i Nord-Afrika og Italia. I Italia gjennomførte han plan Achse etter at landet kapitulerte i september 1943. Han deltok også i første verdenskrig.
Bakgrunn og virke
Kesselring hadde en normal oppvekst som sønn av skoleinspektøren i Bayreuth. Etter grunnskole og videregående skole i 1904 gikk han først et år på militærakademiet, deretter 18 måneder på artilleriskolen i München. Han ble løytnant i 1906. Under første verdenskrig tjenestegjorde vesentlig i stabsfunksjoner. I 1919 ble han hauptmann i Reichswehr, i 1923 major og i 1931 oberstløytnant. Fram til 1933 var han artillerioffiser i luftforsvaret, men fra 1933 ble han med grad som oberst utdannet til flyger og ble overført til det som skulle bli Luftwaffe. I 1935 ble han generalløytnant og i 1937 general i Luftwaffe. 19. juli 1940 ble han utnevnt som en av Tysklands 20 generalfeltmarskalker.
Kesselring var en meget dyktig og kompromissløs kommandant i felt. Både måten å organisere forsvaret av Italia og ikke minst hans dyktighet i å utnytte de fordelene terrenget ga, gjorde at de allierte hadde store problemer under fremrykking nordover. Særlig forsvarslinjene Gustavlinjen omtrent 10 mil sør for Roma og Goterlinjen lenger nord i Italia var særdeles vanskelig å trenge igjennom for de allierte, og kampene ved hver av disse frontlinjene tok flere måneder.
Pga sitt utseende ble han kalt «smilende Albert» eller «smilende Kesselring».
Han kapitulerte med Armégruppe Syd til sjefen for den amerikanske 101. luftbårne divisjon, Maxwell D. Taylor 4. mai 1945 og ble deretter satt i amerikansk krigsfangenskap i Braunschweig.
Etter krigen
I 1947 ble han anklaget for drap på partisaner utført av soldater under hans kommando. Han ble funnet skyldig og dømt til døden, men dommen vakte store protester på grunn av tvil bevisene for hans kjennskap og deltakelse i drapene. Han ble benådet og løslatt fra fengsel i 1952 på grunn av helseproblemer.
Kesselring ble i 1952, før han ble løslatt fra fengselet, valgt til leder av det gjenopprettede Stahlhelm, Bund der Frontsoldaten, et verv han hadde fram til sin død i 1960.
Han ga ut memoarene Soldat bis zum letzten Tag og ''Gedanken zum 2. Weltkrieg''. Han distanserte seg aldri offentlig fra Hitler eller sin lojalitet til ham, men han var aldri medlem av det nasjonalsosialistiske partiet NSDAP.
Hylleprising
Hylleprising betegner praksisen matvarekjedene utøver når leverandørene betaler for plasseringer av deres varer i butikkhyllene. Leverandørene som ikke betaler kan bli henvist til dårligere plasseringer.
Ariranha do Ivaí
Ariranha do Ivaí er en kommune i delstaten Paraná i sørregionen av Brasil.
Haga flyplass
Haga flyplass er en flyplass som ligger i Nes kommune i Akershus fylke. Flyplassen ligger ca. 1 km sørøst for Aulifeltet ved Rånåsfoss.
Klima- og miljødepartementet
Klima- og miljødepartementet (KLD) har ansvaret for blant annet klimapolitikk, bærekraftig bruk og vern av biologisk mangfold, friluftsliv, overgjødsling og oljeforurensing, helse- og miljøfarlige kjemikalier, avfall og gjenvinning, forvaltning av kulturminner og kulturmiljøer, og internasjonalt miljøvernsamarbeid. Klima- og miljødepartementet har ansvaret for fire underliggende etater.
Avdelinger
Departementet har i 2019 fem avdelinger, en kommunikasjonsenhet og en stabsenhet.
Norske miljøvernministre
** Klima- og miljøminister fra 16.10.2013.
Underliggende etater
Klima- og miljødepartementet har ansvaret for åtte underliggende etater:
Norsk Geografisk Selskap
Norsk Geografisk Selskap (tidligere Det norske Geografiske Selskab) er en forening som siden 1926 har gitt ut Norsk Geografisk Tidsskrift. Blant initiativtakerne var geologen Hans Henrik Reusch, som ledet foreningen i 1898-1903, og igjen 1907-1909, og også var æresmedlem.
I en tale i foreningen i januar 1890 foreslo polfareren Fridtjof Nansen en ekspedisjon, et forsøk på å nå Nordpolen og byggingen av polarskipet «Fram».
Selskapet utga Norsk Geografisk Aarbog (1889–1921) og har siden 1926 gitt ut Norsk geografisk tidsskrift.
Rolf Lunheim
Rolf Lunheim (født 7. februar 1960) er en norsk professor i sosialantropologi, tidligere ved Sosialantropologisk institutt ved Norges teknisk-naturvitenskapelige universitet (NTNU) og arbeidet frem til 2005 i Norsk Hydro, blant annet som konsernantropolog i Hydro Aluminium og direktør for samfunnsansvar («corporate social responsibility»). Han er sivilingeniør i datateknologi fra Norges tekniske høgskole og ble dr.philos. på avhandlingen «Desert People-Caste and Community, a Rajasthani Village» i 1993 ved NTNU, hvor Jan Petter Blom og Ulf Hannerz var opponenter til avhandlingen. Lunheim ble deretter professor II ved institutt for industriell økonomi, NTNU, og var ansvarlig for undervisning i kulturforståelse for kommende sivilingeniører. Lunheims undervisning og forskning retter seg mot tverrkulturell kommunikasjon og problemstillinger knyttet til etikk og samfunnsansvar i næringslivet.
Bolama (region)
Bolama er en region i Guinea-Bissau. Den består av øyene vest for Guinea-Bissau og en liten del av fastlandet. Fastlandsdelen grenser til regionen Quinara.
Administrativ inndeling
Bolama er delt inn i tre sektorer:
Ligue 1 1970–1971
Ligue 1 1970–71 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Ahuachapán
Ahuachapán er en by og kommune i departementet Ahuachapán i El Salvador i Mellom-Amerika.
Assaí
Assaí er en kommune i delstaten Paraná i sørregionen av Brasil.
Stord Idrettslag
Stord Idrettslag (stiftet 30. mars 1914) er et fleridrettslag fra Stord i Hordaland. Laget har flere grupper: basketball (startet på midten av 1990-tallet), fotball (tatt opp som gruppe i 1918), friidrett (var med fra starten i 1914), håndball (med fra 1965), orientering (1945), skiidrett (1965), skøyter (1968), svømming (1971), turn (med fra starten i 1914) og volleyball (startet midt på 1980-tallet). Ved oppstarten var det en brytegruppe med, men den er senere nedlagt.
I løpet av 2001 skiftet klubben navn fra Stord Turn og idrettslag til sitt nåværende navn Stord Idrettslag.
Stord Fotball
Fotballagets seniorlag spiller per 2022 i 3. divisjon. Laget rykket i 2014-sesongen ned fra 2. divisjon. I sesongene 1989 og 1990 spilte Stord i daværende 2. divisjon, som da var det nest øverste nivået i det norske seriesystemet.
Stord Sunnhordland Fotballklubb
Stords seniorlag i fotball het fra 2002 til 2006 Stord Sunnhordland Fotballklubb. Klubben var da et samarbeid mellom Stord Idrettslag og Moster Idrettslag. Sammenslåingen var av den hensikt å samle seg rundt et større fotballag i Sunnhordland-regionen, men ble aldri noen suksess og lagene skilte lag igjen før 2007-sesongen.
Håndballgruppa
Herrelaget i håndball fikk en andreplass i sluttspillet i serien i 2006 gjorde at laget kvalifiserte seg for europacup. Laget spilte i eliteserien fra 1999 og etter tolv sesonger i det øverste selskap så rykket de ned etter 2010/2011-sesongen.
.pk
.pk er Pakistans nasjonale toppnivådomene (ccTLD) for internett. Det administreres av PKNIC.
Stord Idrettslag
Orienteringsgruppa
Orienteringsgruppa startet opp i 1945 og har i dag tilbud for løpere på barne-, ungdoms- og mosjonsnivå. Eliten hadde sin storhetstid tidlig på 90-tallet da flere kjente herreløpere tok NM-medaljer for Stord T&IL.
.pk
Registrering
Registrering har tidligere kun vært tilgjengelig på tredje nivå, under et av følgende subdomener på andre nivå:
Stord Idrettslag
Skøytegruppa
Kjente løpere med fortid i klubben er først og fremst den dobbelte OL-sølvmedaljevinner fra 1994 på Hamar, Kjell Storelid. Han representerte da riktignok Sk-94. Storelid tok derimot sin eneste sammenlagtseier i allround-NM som medlem av Stord i 1997. Men også Ann Kristin Kloster (Fana IL) på enkeltdistansene 3000m og 5000m og Kjell Håvard Belsvik (Leinstrand IL) i stafett med fortid i klubben har medalje fra senior-NM i hurtigløp på skøyter. Ildsjelene i gruppa, Arnulf Agasøster (æresmedlem i Stord IL ) og Henning Nordfonn er verdt å nevne.
.pk
Registrering
Fra 2005 ble imidlertid registrering direkte på andre nivå tilgjengelig, med en sunrise-periode begrenset til innehavere av varemerker til å begynne med. PKNIC startet åpen registrering av andrenivå .pk-domener (f.eks. – eksempel.pk i stedet for eksempel.com.pk) den 20. juni 2006, etter sunrise- og landrush-periodene var over.
Eksterne lenker
Toppdomän
Alf Petter Høgberg
Alf Petter Høgberg (født 1. oktober 1971) er en norsk professor ved Institutt for offentlig rett ved Det juridiske fakultet ved Universitetet i Oslo. Hans forskning spenner over disiplinene avtalerett, kontraktsrett, strafferett og allmenn rettsteori. Høgberg var tilknyttet advokatkontoret Wikborg Rein i perioden 1999–2005. Høgberg var formann i Norsk forening for rettsfilosofi i perioden 2001–2009 og nordisk hovedredaktør av det rettsvitenskapelige tidsskriftet Retfærd i perioden 2007–2009.
Apaneca
Apaneca er en kommune i departementet Ahuachapán i El Salvador i Mellom-Amerika.
Bjørn Bauck Erring
Bjørn Bauck Erring (født 6. juni 1947) er professor emeritus i sosialantropologi ved Norges teknisk-naturvitenskapelige universitet (NTNU). Han ble mag.art. i 1978 med en avhandling fra Sudan.
Erring ble instituttets andre ansatte etter professor Jan Brøgger. Hans faglige interesser er særlig Afrika, arkitektur og turisme. Erring har bidratt mye i utvikling av det tverrfaglige programmet i afrikastudier ved NTNU.
Lestoniidae
Lestoniidae tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen. De lever av plantesaft fra planter og trær. De finnes bare i Australia.
Levevis
Lestoniidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Artene ser ut til å være knyttet til australske bartrær av slekten Callitris (sypressfamilien).
Maria Navarro Skaranger
Maria Navarro Skaranger (født 27. april 1994 i Oslo) er en norsk forfatter, oppvokst på Romsås i Groruddalen i Oslo.
Hun debuterte i 2015 med romanen Alle utlendinger har lukka gardiner, utgitt på Forlaget Oktober. For romanen ble Navarro Skaranger nominert til Tarjei Vesaas' debutantpris. Romanens handling er lagt til hennes oppvekstmiljø, det flerkulturelle Romsås, med karakterer som er muslimer, «gulinger», somaliere og «poteter» – etniske nordmenn. Språket i boka karakteriseres som «kebabnorsk». I 2018 kom hun med boka Bok om sorg (fortellingen om Nils i skogen), også utgitt på Oktober. I 2021 kom Emily Forever.
Maria Navarro Skaranger ble i 2019 tildelt Den norske bokhandlerforenings stipend Bjørnsonstipendet.
I 2020 ble hun tildelt EUs Litteraturpris. Høsten 2021 ble Skaranger hedret som del av veggmaleriet «Romsås Wall of Fame» på Romsås senter, sammen med 10 andre kjente lokale helter. I 2022 ble hun tildelt Bonnierprisen Stemme Savnet.
Navarro Skaranger gikk på Foss videregående skole i Oslo og på Nansenskolen på Lillehammer.
Dag Ingebrigtsen
Dag Ingebrigtsen (født 1958) er en norsk musiker fra Trondheim som debuterte i 1977 med gruppa Subway Suck. Han fikk sitt gjennombrudd i 1980 i gruppa The Kids med låten «Forelska i lærer'n», og var en av dem som startet bandet TNT i 1982.
Han er far til skihopperen Tommy Ingebrigtsen og Dag Ingebrigtsen Jr.
Band-medlemskap
Dag Ingebrigtsen har spilt i følgende norske rocke- og popband:
Emilie Flygare-Carlén
Emilie Flygare-Carlén (født 8. august 1807 i Strömstad, død 5. februar 1892 i Stockholm) var en svensk forfatter.
Emilie Flygare-Carlén tematiserte i sine tidlige romaner enkle menneskers liv og brukte ofte kystsamfunnet i Bohuslän der hun vokste opp som bakgrunn (Rosen på Tistelön, Pål Värning, Enslingen på Johannisskäret, Jungfrutornet og Ett köpmanshus i skärgården).
I senere romaner hentet hun handlingen fra middel- og overklassen (Fosterbröderna, Fideikommisset, Ett år, En nyckfull kvinna, Kamrer Lassman, og Vindskuporna).
Fylkesvei 810 (andre betydninger)
I Norge finnes fylkesvei 810 i de følgende fylkene:
Harald Ehrig
Harald Ehrig (født 6. november 1949 i Landkreis Zwickau i Sachsen), er en østtysk tidligere aker som deltok i de olympiske vinterleker 1972 i Sapporo.
Ehrig vant en olympisk sølvmedalje i aking under Vinter-OL 1972 i Sapporo. Han kom på andreplass i ener for menn, bak sin landsmann Wolfgang Scheidel.
Atiquizaya
Atiquizaya er en kommune i departementet Ahuachapán i El Salvador i Mellom-Amerika.
Prada
Prada S.p.A er et italiensk motehus som produserer luksusvarer, for eksempel pret-a-porter, solbriller, vesker, parfymer, briller og mobiltelefoner. Prada betraktes som et eksklusivt og autoritært motehus i moteindustrien, og har stor innflytelse når det gjelder trendy mote verden over. Motehuset Prada er det fjerde største idag, med Louis Vuitton, Gucci og Ralph Lauren foran seg. Prada er det største motehuset som har en kvinnelig sjefsdesigner.
Etablering
Motehuset startet som en enkel lærvarefabrikant i Milano i 1913. Virksomheten het dengang Fratelli Prada, på norsk «Brødrene Prada», og ble ledet av Mario Prada. Virksomheten produserte reiseeffekter av meget god kvalitet, og produktene solgte derfor godt i det italienske markedet. I 1970 sluttet Miuccia Prada seg til virksomheten, og begynte produksjonen av vanntette ryggsekker. Hun fikk Patrizio Bertelle med på laget i 1977, og etter råd fra ham gikk hun med på satse enda mer i selskapet.
Overgang til moteindustrien
Miuccia Prada lanserte i 1979 sin første kolleksjon bestående av ryggsekker i sort nylon i 1979. Ryggsekkene var dyre, men ble svært populære. I 1983 åpnet Prada sitt andre utsalgsted i Milano, og noen få år senere hadde virksomheten spredt seg over hele verden. I 1987 fikk motehuset et gjennombrudd.
Parfymer
Prada produserer på lik linje med andre store motehus parfymer for både kvinner og menn. Huset har lansert to herreparfymer, fem parfymer for kvinner, og ti kjønnsnøytrale parfymer.
Lg KE850
Den første telefonen, KE850, ble lansert i 2007. Telefonen er kun 1,2 cm tykk, og veier 85 gram. Den har innebygget kamera på 2 Megapixel, radio, videospiller, dokumentviser, Mp3-spiller og blåtann. Telefonen har en trykkfølsom skjerm på 3 tommer. Telefonen ble opprinnelig lansert i svart, men senere kom den også på markedet i sølvfarge. Unikt for denne modellen er at den har et innebygget qwerty-tastaur.
Lg KF900
Modellen KF900 ble lansert i 2009. Denne telefonens ytre minner om KE850, men har svært annerledes innmat. Telefonen er 1,7 cm tykk, og har et skyvbart qwerty-tastatur. Kameraet har en oppløsning på 5 megapixel.
Norgeshus Arena
Norgeshus Arena er et idrettsanlegg på Gimse i Melhus kommune og er hjemmebanen til Gimse Idrettslag.
Anlegget eies av idrettslaget og består av en 11er- og 9er-kunstgressbane. Nytt klubbhus med tribuneanlegg, forsamlingslokale og garderober ble åpnet juni 2022.
Historie
Anlegget åpnet som grusbane i 1984. Dette ble idrettslagets første egne hjemmebane, etter at klubben siden oppstarten blant annet hadde spilt sine hjemmekamper på Leikmoen på Gåsbakken. I 1990 ble anlegget utvidet med en gressbane i full størrelse. Samtidig ble grusbanen snudd for å få plass til parkering og femmerbane. Det neste som ble utført på anlegget var byggingen av klubbhuset i 2002.
Etter stor utbygging av boligfelt og barneskole tett inntil anlegget i 2000-årene, ble det behov for å oppjustere anlegget etter nye krav som denne befolkningsveksten stilte. Etter flere års planlegging ble Gimse Kunstgress åpnet høstsesongen 2010 og ble Melhus kommunes første kunstgressbane i full størrelse. Dette ble starten på en etterlengtende satsing på idrettsanlegg innad i kommunen.
Brekkåsen Idrettsbarnehage åpnet høsten 2012 som den første av sitt slag nord for Dovre. Barnehagen er bygd på idrettslagets eiendom og sammen med 9-er-banen (åpnet høsten 2013) er dette med på å komplettere anlegget. I tilknytning til 9-er-banen er det 60 meter løpebane i tartan med tilhørende lengdegrop.
I 2016 påbegynte idrettslaget jobben med å etablere et nytt klubbhus, da det eksisterende klubbhuset ikke tilfredsstilte dagens krav for idretten. Byggingen ble påstartet høsten 2021 og klubbhuset åpnet i juni året etter. Klubbhuset består av forsamlingslokale med plass til 100 personer, 4 garderober og et tribuneanlegg med plass til 350 tilskuere.
Svermen
Svermen (originaltittel: The Swarm) er en amerikansk katastrofe-grøsser fra 1978 regissert og produsert av Irwin Allen. Filmen handler om en enorm bisverm som truer flere byer i Texas. Forskere og militære myndigheter forsøker å stanse trusselen, men på hver sin måte. De ledende rollene spilles av Michael Caine, Katharine Ross, Richard Widmark, Richard Chamberlain, Olivia de Havilland, Ben Johnson, Lee Grant og Henry Fonda. Filmen er basert på en roman av Arthur Herzogs, utgitt i 1974.
Jonathan Woodgate
Jonathan Simon Woodgate (født 22. januar 1980) er en britisk fotballtrener og tidligere fotballspiller.
Svermen
Anmelderne
VG gav den terningkast fire.
Priser
Svermen ble nominert til en Oscar i kategorien beste kostyme.
Jonathan Woodgate
Klubbkarriere
I 2006 gikk han på utlån til Middlesbrough, en overgang som ble gjort permanent i 2007. Han signerte for Tottenham den 28. januar 2008. Han ble frigitt fra kontrakten sin hos Tottenham Hotspur juni 2011, hvorpå turen gikk videre til Stoke City FC.
Svermen
Annet
Filmen er en av flere filmer på 1970-tallet som skildrer mennesker i kamp mot naturen satt inn i et økologisk perspektiv der menneskeheten er den egentlige årsake til problemene. Flere filmer involverer insekter og krypdyr, slik som The Bees, Mark - de biter og Froskene.
Øvrige allierte i Kim Possible
Følgende artikkel er en liste over mindre framstående allierte i det fiktive Disney Channeluniverset i Kim Possible. Disse figurene er erklært som allierte med Kim Possible.
Britina
I Trading Faces måtte Kim igjen komme henne til unnsetning når hun ble arrestert og beskyldt for tyverier. Det viste seg at den virkelige skurken var Camille Leon, som hadde tatt Britinas plass ved hjelp av formskifteevnene sine.
Direktør Capo
Direktør Capo er sjef for en verdensomspennende spionasjeorganisasjon kjent som Global Sikkerhet (GS). Hun skal oppdage enhver trussel mot verden som havner utenfor ansvarsområdet til vanlige håndhevere av loven. Men en organisasjon med verdens beste vitenskapsfolk, våpen og utstyr må få hjelp fra tid til annen. Direktøren er ikke for stolt til å hente forsterkninger hvis det får jobben gjort, og det er her Kim Possible kommer inn. Siden det er snakk om en topphemmelig organisasjon, må selv det å be om hjelp utføres på mest mulig delikat måte, enten det er snakk om å suge Kim ned i et hemmelig hull og gjennom en serie rørledninger eller å iscenesette ett lovbrudd for å lede Kim til hovedkvarteret. Hun hentet Kim til GS for første gang til et oppdrag som førte til at hun traff Duff Killigan for første gang. Siden hentet hun Kim for å vurdere fenomenet som forskerne på GS kalte «Ron-faktoren» (alt det som gjør Ron til Ron, noe som visstnok skulle være hemmeligheten bak Kims suksess, og direktøren ville se om de kunne fange opp dette). Hun har for det meste holdt seg i bakgrunnen, selv om Kim har vært i kontakt med GS i andre sammenhenger, vanligvis som transport eller forsterkninger.
Som sjefen for en global organisasjon er direktøren lite direkte involvert i GS-sakene, men i sjeldne tilfeller har hun blitt nødt til å bli skitten på hendene (som da hun måtte samarbeide med Kim for å pågripe tvillingbroren sin, Gemini), og har dermed bevist at hun klarer å slåss også. Hun er fast bestemt på å stoppe Gemini og hans onde organisasjon. Denne kampen ligner mer på en feide i barnehagen enn to taktiske genier som utkjemper et stort slag, siden det hele skriver seg fra søskenrivalisering som har tatt overhånd. Satte man begge sammen i et rom, vill trolig Ron mene at han selv er mer voksen enn dem begge. Hun er lett gjenkjennelig på grunn av lappen over det ene øyet, noe som er likt med en figur fra Marvel Comics, Nick Fury. Gemini bruker også øyelapp, og navnet hans er en annen referanse til Nick Fury, hvis bror ble til skurken Scorpio. Det er uansett usikkert om tvillingene bruker lappen på grunn av en virkelig øyeskade eller om de prøver å sette et moteuttrykk.
Stemmen gis av Felicity Huffmann
Felix Renton
Felix er mer Rons venn enn Kims og er en omgjengelig type som liker videospill og basketball. At han er lam hindrer han ikke fra å nyte livet, særlig siden mora hans, som er cybertronikkekspert ved romsenteret, har gjort en del utbedringer på rullestolen hans. Felix spøker ofte med sin egen situasjon, noe som ofte gjør Kim svært utilpass. Kim ble på en måte mer lammet enn Felix, siden hun hele tida prøvde å finne den mest «passende» måten å oppføre seg på rundt ham. Til å begynne med mislyktes alle disse forsøkene, men etterhvert (inspirert av Rons mer avbalanserte holdning) slappet hun mer av.
Mens Ron spilte basketball med Felix, så han ut til å innse at konsentrasjonsmangel var det som hindret ham i å utmerke seg i noe. Kim sa til Ron han ikke kan vinne (Ron var to mål under), men Ron svarte at alt han trengte var mer fokus.
Felix er en god venn, og har støttet Ron i de to episodene han har vært med i (Motor Ed og Steel Wheals). Han hjalp til på oppdrag i disse oppdragene og var avgjørende for at det lyktes å stoppe skurkene, rullestolen var da svært nyttig. Siden begge oppdragene involverte Motor Ed (som hevder at han kunne slått Kim første gangen hvis ikke Felix hadde blandet seg inn), kan det hevdes at Felix og Motor Ed er blitt personlige fiender.
Felix er en fanfavoritt, selv om han er en underordnet figur.
På engelsk spilles Felix av Jason Marsden.
Derek
Derek også kent som "harry klein" er en tysk politibetjent fra München. han ble først (og eneste gang) intorusert i episoden der kim og ron var i tyskland. han var med på å aresstere draken som hadde utført mange uloveligheter i München, derav å stjele europas største sirikon.
M.C. Honey
Rapper løselig basert på Queen Latifah, Missy Elliot og andre kvinnelige rappere. Hun ga Kim skyss i yachten sin fordi Kim skaffet tilbake demotapen som ble stjålet. Hun dukket opp på nytt i Rappin' Drakken og Trading Faces, der den nye skurken Camille Leon fikk henne beskyldt for et tyveri.
Hun spilles av Sherri Shepherd
Nakasumi og Miss Kyoko
Nakasumi er verdens ledende leketøyutvikler. Han ble ranet av Drakken og Shego i Crush. Heldigvis greide Kim å skaffe tilbake det som ble stjålet, og til gjengjeld fikk Kim skyss i A Very Possible Christmas. Nakasumi dukket opp igjen i Så Dramatisk, og var da en viktig del av plottet i filmen.
Til å begynne med virket det som at Nakasumi ikke kunne snakke, men forstod engelsk. For å unngå å bruke japansk lot serieskaperne Nakasumi hviske til Miss Kyoko slik at hun kunne oversette. I Så Dramatisk viser det seg at han kan engelsk og bare liker å hviske til Miss Kyoko.
En av Nakasumis figurer, Z-Boy, har dukket opp flere ganger som leker og plakater.
Nakasumi og Miss Kyoko har vært med i en episode i hver av de tre første sesongene.
I originalutgaven spilles Nakasumi av Clyde Kusatsu, på norsk av Geir Morstad. Miss Kyoko spilles av Lauren Tom.
Mester Sensei
Rektor på Yamanouchi. Sensei var den som opprinnelig sørget for at Ron ble sendt til Japan, fordi han skulle beskytte Lotussverdet fra Monkey Fist. Sensei ble siden kidnappet av DNAmy, som ledd i en plan for å legge skylda på Monkey Fist, slik at Ron og Yori skulle finne ham for henne (slik at han skulle bli DNAmys kjæreste). Som Yori har Sensei stor tro på Rons evner, og ser på ham som en stor kriger, selv om ikke Ron alltid er like enig.
Som en klassisk «vis gammel mester» har Sensei et vidt spekter av evner, et resultat av årevis med trening og erfaring. På tross av alder og lave vekst er han ganske dyktig i kampsport. Han beviste dette i Gorilla Fist der han faktisk var i stand til å stå i mot den rå styrken til DNAmys gorillakrigere. Han later også til å inneha spirituelle krefter, som astralprojeksjon (som han brukte da han prøvde å advare Ron mot å finne ham) og levitasjon. På tross av dette foretrekker Sensei å holde seg selv utenfor konfliktene så lenge han kan, trolig fordi han mener at det er best at de yngre tar seg av det. Derfor gjør han sitt beste for å videreføre kunnskapen til elevene på skolen.
Hvis Mester Sensei oversettes til engelsk betyr det «lærer». Han ville altså være «Mester Lærer». Sensei kan også oversettes til «mester», noe som gjør tittelen noe voldsom.
I originalutgaven spilles Mester Sensei av George Takei
Pai Mei
Pai Mei var en legendarisk mester i Bak Mei og ørneklo stiler av kung fu. Han var lærer for Draken, Shego og Kim Possible og var ansvarlig for fjerning av Shegos høyre øye. Han var den som lærte Beatrix den fatale bevegelsen kjent som Five-Point Palm Exploding Hjerte Teknikk og tre tommers punch. Pai Mei ble forgiftet av Shego, som hevn for å rive ut øyet hennes.
Biografi
Flere år før massakren, fortalte Draken Kim legenden han en gang hørt om Pai Mei og hans Five-Point Palm Exploding Hjerte Technique.
Tilbake i 1003 ("one-dobbel aught-tre") i Kina, som Pai Mei var på reise nedover en vei, krysset en Shaolin munk stier med ham. Pai Mei ga en liten nikk til munken, som ikke returnere den. Selv om motivene til munken fortsatt ukjent, om det var en fornærmelse eller en misforståelse, Pai Mei sporet ham opp ved Shaolin Temple. Han krevde at hodet Abbot drepe seg selv som et middel for gjengjeldelse, men abbeden nektet. Følgelig Pai Mei hendig massakrert alle 60 av munkene som bodde i tempelet.
Pai Mei ble kontaktet av Draken, som spurte om han ville lære Kim hemmeligheter kung fu. Fremskyndet av en uenighet med ukjent gjenstand, Draken og Pai Mei hadde en kort kamp, ​​etter som Pai Mei akseptert Kim som sin nye elev.
Pai Mei og Kim
Pai Mei forteller Kim hva hun er her for å gjøre.
Etter Kim kommet inn i hans hage og treningsområde, Pai Mei fordømte henne Mandarin som «elendig», i tillegg til lambasting henne for å være en kvinne. Etter å ha spurt hvilke ferdigheter hun besatt, Pai Mei beordret henne til å demonstrere dem. Han beordret henne til å gå til rack av Jians og trekke ett, utfordrende at hvis hun kunne lande et eneste slag mot ham, ville han bøye seg for henne og kaller henne mester.
Pai Mei Sverd
Pai Mei balansere på toppen av Kims Jian under deres kamp.